می‌ین 26-دا یئرلی واختلا سحر ساعات 6-دا هوکایدو آداسی ساحل‌لرینده ژاپونیا و روسیا بالیقچی گمی‌لرینین توققوشماسی نتیجه‌سینده 3 ژاپون بالیقچی حیاتینی ایتیریب.
حادثه هوکایدو آداسیندا یئرلشن موبتسو لیمانیندان 23 کیلومتر آرا‌لیدا باش وئریب. ژاپونیانین 9،7 تون سو توتومونا مالیک اولان "دایهاچی هوکومورو" بالیقچی گمی‌سی روسیانین 662 تون سو توتومونا مالیک "آمور" گمی‌سی ایله توققوشوب. ژاپون گمی‌سی‌نین گؤیرته‌سینده بئش، روسیا گمی‌سی‌نین گؤیرته‌سینده ایسه 23 نفر اولوب. حادثه‌دن سونرا روسیا دنیزچی‌لری ژاپون‌لاری خلاص ائتمه‌یه چالیشسا‌لار دا اونلاردان اوچو حیاتینی ایتیریب.
حادثه باره‌ده معلوماتین "آمور" گمی‌سی طرفیندن گؤندریلدیگی و قضا نتیجه‌سینده ژاپون گمی‌سی‌نین چئوریلدیگی بیلدیریلیر.
حاضیردا ژاپونیانین ساحل محافظه‌سی خیدمتی‌نین گشت گمی‌سی حادثه‌نین سبب‌لرینی آراشدیریر.
